MLDataScientist/Wikipedia-uzbek-2024-05-01 huggingface dataset:
Olapar

Olapar (Alapar) — uy hayvonilariga qoʻyiladigan nom. Aksariyat hollarda itga tusiga qarab beriladi.

Etimologiyasi 
Bu soʻz asli qadimgi turkiy tildagi ’har xil tusli’ maʼnosini anglatgan ala sifatiga ’belgi’, ’nishonaʼ maʼnosini anglatgan par soʻzini qoʻshib tuzilgan deb taxmin qilinadi; oʻzbek tilida soʻz boshlanishidagi a unlisi â unlisiga, ikkinchi, uchinchi boʻgʻinlardagi a unlilari ä unlilariga almashgan: ala + par = alapar > âläpär.

Adabiyotda 
Chingiz Aytmatov — „Sohil yoqalab chopayotgan olapar“.

Kinoda 
Kichkina tabib — Kichkina tabibning onasi kasal boʻlganda, u Olapar laqabli iti bilan birgalikda tepalikga chiqib onasining tuzalib ketishi uchun duo qiladi.

Manbalar
Sohil yoqalab chopayotgan olapar

Sohil yoqalab chopayotgan olapar — taniqli qirgʻiz adibi Chingiz Aytmatov qalamiga mansub qissa.

Tavsifi 
„Sohil yoqalab chopayotgan olapar“ qissasini asarini oʻqish davomida siz oʻzingizni xuddi Oxoto dengizi sohillarida yurgandek his etasiz. Keyin Oqsoqol Oʻrxon, Emrayin, Milxun va ochiq dengizga birinchi bor chiqayotgan, tagʻinam ov uchun chiqayotgan Kirisk bilan bitta qayiqda boʻlgandik sizda tasavvur uygʻonadi

„Sohil yoqalab chopayotgan olapar“ adibning boshqa asarlariga qaraganda ancha ogʻir oʻqiladi. Chunki uning bosh qahramoni Kirisk birin-ketin yaqinlaridan ajraladi. Avvaliga bobosi, keyin amakisi, soʻngra esa otasi aynan tabiiy ofat yo kasallik, falokat yoki dushman bilan olishuv natijasida emas chorasizlikdan, bundan ortiq soʻngsiz azob-uqubatga mubtalo boʻlmaslik, yanayam boshqacha aytganda, oʻn gulidan bir guli ochilmagan, hali hayot atalmish buyuk neʼmatni yaxshi anglamagan Kirisk uchun oʻzlarini qurbon qiladi. Albatta, buni koʻrib-bilib, yurakdan oʻtkazib hech bir chora topolmayotgan jajji Kirisk uchun bundan-da ortiq azob-uqubat, bundan-da ziyoda gʻam-qaygʻu boʻlmaydi. Alaloqibat u dengiz bagʻrida qayiqdagi barcha yaqinlaridan ajraladi. Soʻng zaxirasidagi bor ichimlik suvi va yegulik ham tugaydi. Asarning eng qimmatli joyi shundaki, mana shu lahzada endigina ochiq dengizga chiqib koʻrgan, dengizda yuragidan oʻtkazgan qaygʻulari shu kungacha koʻrgan quvonchlarini yamlab ketadigan Kirisk har qancha qiyin boʻlmasin jamiki chekiladigan azoblardan bira toʻla qutulib qoʻya qolishdan tiyiladi.

Sahna koʻrinishlari 
2008-yil — Bolalar va oʻsmirlar teatrida (Kemerovoda) spektakl qoʻydi, rejissyor Irina Latinnikova
1982-yil — spektakl Saxa nomidagi akademik teatrda sahnalashtirilgan P. A. Oyunskiy „Sohil yoqalab chopayotgan olapar“ qissasi asosida „Haaryan Khampa köx kytylym“ („Mening orzu qilgan moviy qirgʻogʻim“), rejissyor Andrey Borisov
2019-yil — Ryazan davlat viloyat qoʻgʻirchoq teatrida spektakl qoʻyildi („Sohil yoqalab chopayotgan olapar“ hikoyasi asosidagi qoʻgʻirchoq masali), rejissyor Boris Konstantinov [1]

Havolalar 
 
 

Qissalar
AQSh prezidentlik saylovi (2000)

2000-yilgi Amerika Qoʻshma Shtatlari prezidentlik saylovi 2000-yilning 7-noyabrida seshanba kunida boʻlib oʻtdi. Bu har toʻrt yilda oʻtkaziladigan AQSh prezidenti va uning yordamchisini aniqlab beruvchi 54-saylov boʻldi. Saylovda Respublikachilar partiyasidan George W. Bush gʻalaba qozondi. Prezident va vitse-prezident lavozimlariga eng katta ikki firqa — AQSh Respublikachilar Partiyasidan mos ravishda George W. Bush va Dick Cheney, AQSh Demokratik Partiyasidan mos ravishda Al Gore va Joe Lieberman nomzodlari qoʻyilgandi.

Manbalar

Oʻqish uchun

Havolalar 

AQSh prezidentlik saylovi (2000) natijalari 

AQSh
Saylovlar
Marketing miks

Marketing miks (; baʼzan 4Ps deb ham yuritiladi) biznesdagi boshlangʻich modelni tasvirlochi termindir. 4Ps ingliz tilidagi toʻrtta soʻz, Product (mahsulot), Price (narx), Place (joylashuv) va Promotion (targʻibot)larning hammasi „P“ harfidan boshlanish sababidan „4Ps“ yoki „Marketing Mix“ deb yuritiladi. Marketologlar tomonidan Marketing miksga „maqsadli bozorda marketing rejalarini muvaffaqiyatli amalga oshirishda biznes egalari tomonidan qoʻllaniladigan marketing qurollar toʻplami“ -deb ham taʼrif beriladi.

Marketing teoriyasi yigirma birinchi asr boshlarida paydo boʻldi. Bugungi kunda Marketing boshqaruvida dominantga aylangan ushbu Marketing miks birinchi boʻlib 1984-yilda nashr qilindi. Xizmat koʻrsatish sektori marketingida kengaytirilgan Marketing miksdan foydalaniladi. Bunda odatdagi 4Ps ga uchta qoʻchimcha Process (jarayon), People (insonlar), Physical evidence (jismoniy dalil) elementlari qoʻshilib 7Ps xosil boʻladi. Kamdan-kam xollarda, xizmat koʻrsatish sektor marketologlari 7Ps ga qoʻshimcha Performance (ijro) elementini qoʻshish orqali 8Ps deb ataydilar.

Marketing miks elementlarini toʻgʻri joylashtirish va shunga koʻra faoliyat olib borishda korxona marketing boshqaruvchilari zimmasiga masʼuliyat yuklaydi. Marketing miks elementlarining toʻgʻri joylashuvi kompaniyaning muvaffaqiyatli marketingida muhim rol oʻynaydi:

 kuchli tomonlarni rivojlantirish va kuchsiz tomonlardan voz kechish
 raqobatbardoshlikni va kompaniyaning moslashuvchanligini kuchaytirish
 korxonaning ichki boʻlimlarini bir-biri bilan uzviy yaqin faoliyat olib borishini taʼminlash

Havolalar 

Marketing
Biznes konsultant

Biznes konsultant (lotinchadan consultare, „muhokama qilish“) biror sohada professional yoki ekspert darajasida maslahat bera oluvchi mutaxassisdir. U Xavfsizlik (Elektron yoki jismoniy), Boshqaruv, Buxgalteriya, Huquq, Kadrlarni boshqarish (HR), Marketing, Moliyaviy nazorat, Muhandislik, Raqamli transformatsiya, Krizisdan chiqish kabi ixtisoslashgan yoʻnalishlar boʻyicha alohida konsultatsiyalovchi shaxsdir.

Konsultant odatda biror sohaning yetuk mutaxassisi oʻlaroq oʻsha sohada keng bilim va tajribaga ega boʻladi. Konsultantlat oʻz mijozlarining vaqtini tejaydi, daromadi ortishiga koʻmaklashadi va resurslari tejalishi hamda samarali foydalanilishini koʻzda tutadi. Konsultantlar odatda ikkiga boʻlinadi (tibbiyot sohasdi konsultantlaridan tashqari):

 Ichki konsultant — korxona tomonidan maosh evaziga ishga olingan va kompaniya ichidagina faoliyat olib boruvchi va ayni paytda boshqa xodimlar va/yoki kompaniya boʻlimlari tomonidan oʻzi ham konsultatsiya qilinishi (mijoz sifatida) mumkin boʻlgan kishi.
 Tashqi konsultant — biror shaxs yoki korxona tomonidan tashqaridan yollangan, bilimlari maxsus bir soha boʻyicha cheklangan va vaqtinchalik, toʻlov evaziga maʼlum muddat faoliyat olib boruvchi shaxs. Tashqi konsultantlar odatda bir nechta mijozlarga xizmat koʻrsatishi mumkin.

Manbalar

Havolalar
Duolingo

Duolingo (djuːoʊˈlɪŋɡoʊ) — Amerika tillarini oʻrganuvchi veb-sayti va mobil ilovasi boʻlib foydalanuvchilar oraliq takrorlash yordamida soʻz boyligi, grammatika va talaffuzni mashq qilish uchun oʻziga xos „koʻnikmalarga“ ega boʻlgan holda maqsadli tillariga moslashtirilgan „tarmoqlardan“ foydalangan holda oʻrganadilar. Koʻnikmalar doirasidagi mashqlar yozma tarjima, oʻqishni tushunish, nutqni tushunish va qisqa hikoya mashqlarini oʻz ichiga olishi mumkin. 2021-yil iyun holatiga koʻra, Duolingo 40 tilda 103 xil til kurslarini taklif etmoqda (biroq hali oʻzbek tili mavjud emas). Duolingo platformasining 500 milliondan ortiq roʻyxatdan oʻtgan foydalanuvchilari bor.

Kompaniya freemium (bepul foydalanish) modelidan foydalanadi: ilova va veb-saytga bepul kirish mumkin. Biroq Duolingo ham haq evaziga premium (ayrim afzalliklar qoʻshilgan pullik xizmatlar) xizmatni taklif qiladi.

Tarixi 
Duolingo gʻoyasi 2009-yil oxirida Pitsburg (Pensilvaniya, AQSH)da Karnegi Mellon universiteti professori Luis fon Ahn va uning shogirdi Severin Hacker tomonidan ilgari surilgan. Von Ahn oʻzining ikkinchi kompaniyasi reCAPTCHA xizmatini Googlega sotgan va Hacker bilan birga taʼlim bilan bogʻliq xizmatni tuzish ustida ish boshladi. Buning sababi Von Ahnning Gvatemalada unib oʻsganligi uning jamiyatidagi odamlarga ingliz tilini oʻrganish qanchalik qimmat ekanligi bunga turtki boʻlgan. Shveytsariyada tugʻilgan Hacker (Duolingo asoschisi va hozirgi texnik direktori) „bepul taʼlim haqiqatan ham dunyoni oʻzgartiradi“ deb ishongan va odamlarga buning uchun imkoniyat yaratmoqchi edi.

Loyiha dastlab Luis fon Ahnning MakArtur stipendiyasi va Milliy fan fondi granti tomonidan homiylik qilingan.

Manbalar
Qozogʻiston norozilik namoyishlari

2022-yilgi Qozogʻiston eʼtirozlari Qozogʻistonning Janaoʻzen shahrida 2022-yilning 2-yanvarida boshlanib, boshqa shaharlariga tarqab ketgan norozilik namoyishlaridir. Noroziliklar avvalboshda suyultirilgan gaz narxi koʻtarilishi ortidan kelib chiqdi. Eʼtirozchilar mamlakatning boshqa shaharlariga, jumladan eng yirik shahri boʻlmish Olmaota koʻchalariga chiqishdi. Qosim-Joʻmart Toqayev bunga javoban 5-yanvar sanasida Mangʻistau viloyati va Olmaotada favqulodda holat eʼlon qildi.

Manbalar 

2022-yil voqealari
Qozogʻiston
Yirik uzelli yigʻish

Yirik uzelli yigʻish yoki SKD ( — „yarim qismlarga ajratilgan“, shuningdek, istehzo bilan „otvyortkada yigʻish“ ) — bu avtomobil yigʻish texnologiyasi boʻlib, unda yigʻish uchun toʻliq tayyor qismlar yigʻish joyiga ishlab chiqaruvchidan koʻpincha katta birliklar shaklida yetkazib beriladi. Mashinani yigʻish uchun alohida birliklar, agregatlar va qismlardan iborat dastgohlar toʻplami yoki standart toʻplam keyingi yigʻish uchun zavodga maxsus konteynerlarda chet eldan yetkazib beriladi  . SKD avtomobilni yigʻishning eng oddiy texnologiyasi boʻlib, dastlabki bosqichda deyarli barcha yigʻish zavodlari tomonidan qoʻllaniladi  .

SKD koʻpincha avtomobillarni import qilishda yuqori import bojlari yoki aktsiz soligʻini yengishning bir usuli sifatida ishlatiladi, chunki bir qismi uchun bojlar tayyor mashinaga qaraganda kamroq boʻladi. Bu „hiyla“ni ham yangi va ham eski avtomobillar uchun qoʻllash mumkin  .

SKD indeksi 0 dan 4 gacha boʻlgan toʻrtta kichik toifani oʻz ichiga oladi va ularning soni qancha koʻp boʻlsa, yigʻish texnologiyasi shunchalik murakkab va taʼminot birliklari maydaroq boʻladi. Bularning eng oddiysi SKD 0 boʻlib, bunda toʻliq tayyor avtomobillar oz sonli katta qismlarga demontaj qilinadi hamda turli elementlari va qismlari olib tashlangan holda, (masalan, oʻrindiqlar, ichki qoplamalar, yoritish uskunalari, bamperlar, dvigatel, uzatishlar qutisi va boshqalar) yigʻish joyiga olib kelinadi va qayta yigʻiladi. SKD 4 da esa „yalangʻoch“ boʻyalgan kuzov qismlar va barcha kerakli qismlar yetkaziladi va yiğiladi. Biroq, SKD 4 ni kichikuzelli yiğish (CKD) bilan adashtirmaslik kerak. Kichikuzelli yiğish (CKD) nafaqat kuzovlarni payvandlash, boʻyash va qismlarni yiğish tushuniladi. Koʻpincha komponentlar bir qator mahalliy ishlab chiqaruvchilardan sotib olinadi.

Odatda, SKD quyidagicha ishlaydi:

 Zavodga avtomobil butlovchi qismlari xorijdan keltiriladi.
 Shundan soʻng, avtomobillarni yigʻish uchun ishlab chiqarish mutaxassislari ularni mexanik shikastlanishlar bor yoki yoʻqligini tekshiradilar.
 Keyin korpus konveyerga oʻrnatiladi. Avtomobilning qismlari olib tashlanadi va maxsus qutiga joylashtiriladi.
 Qismlar ularning maqsadi va oʻrnatish joyiga qarab taqsimlanadi.
 Avtomobil platformasi va shassisining qismlari maxsus platformaga oʻrnatiladi, bu yerda ularga osma va tormoz tizimining elementlari oʻrnatiladi.
 Shundan soʻng, korpusning shassiga ulanishi amalga oshiriladi — bu murakkablik va mehnat zichligi tufayli eng muhim operatsiyalardan biri hisoblanadi.
 Keyin yetishmayotgan qismlarni va agregatlarni ulashadi, elektr simlarini, shlanglarni va quvurlarni ulashadi.
 Yigʻishdan soʻng mashinaga antifriz, tormoz suyuqligi va yoqilgʻi-moylash materiallari (moylar, benzin yoki dizel yoqilgʻisi) quyiladi.

Yakuniy bosqichda — yigʻilgan avtomobilni sinovdan oʻtkaziladi va nazorat qilinadi  .

Manbalar 

Xalqaro savdo
Avtomobilsozlik
Avtomobil
Avtobus ishlab chiqaruvchilar
Nasdaq

NASDAQ fond birjasi yoki NASDAQ  bu Amerika fond birjasidir. Bu nom National Association of Securities and Dealers Automated Quotations toʻliq nomining qisqartmasidan olingan. AQShdagi eng yirik elektron birja hisoblanadi. NASDAQda 3700 ga yaqin kompaniya roʻyxatga olingan boʻlib, bu uni dunyodagi eng yirik savdo birjasi deb hisoblashga asos boʻladi.

NASDAQ indekslari 
NASDAQda faqatgina yuqori texnologiyali kompaniyalar aksiyalari kotirovka qilinmaydi, shu sababli butun boshli indekslar tizimi paydo boʻlgan, ularning har biri iqtisodiyotning tegishli sektoridagi vaziyatni aks ettiradi. Hozirda NASDAQ elektron tizimida sotiladigan qimmatli qogʻozlarning kotirovkalariga asoslangan bunday indekslar oʻn uchtadir.

Nasdaq Composite 
Nasdaq Composite Indeksi NASDAQ fond birjasida joylashgan barcha kompaniyalarning aksiyalarini oʻz ichiga oladi (jami 5000 dan ortiq). Bozor qiymati quyidagicha hisoblanadi: kompaniya aksiyalarining umumiy soni bir aksiyaning joriy bozor qiymatiga koʻpaytiriladi.

Nasdaq-100 
Nasdaq-100 aksiyalari NASDAQ fond birjasida sotiladigan, kapitallashuvi boʻyicha 100 ta eng yirik kompaniyalarni oʻz ichiga oladi. Moliyaviy sektordagi kompaniyalar bu indeksga kirmaydi. 2021-yil holatiga koʻra, Nasdaq-100 ning 57 foizini texnologik kompaniyalar tashkil qiladi. Nasdaq birjasida QQQ tiker belgisi ostidagi fond Nasdaq-100 dinamikasini yuqori aniqlikda takrorlaydi.

NASDAQning boshqa indekslari 
 NASDAQ Bank Index — bank sektoridagi kompaniyalar uchun
 NASDAQ Biotechnology Index — tibbiyot va farmatsevtika kompaniyalari uchun
 NASDAQ Computer Index — kompyuterlar uchun dasturiy taʼminot va apparat vositalarini ishlab chiquvchi kompaniyalar uchun
 NASDAQ Financial Index — moliya sektoridagi kompaniyalar uchun, banklar va sugʻurta kompaniyalari bundan mustasno
 NASDAQ Industrial Index — sanoat kompaniyalari uchun
 NASDAQ Insurance Index — sugʻurta kompaniyalari uchun
 NASDAQ Telecommunications Index — telekommunikatsiya kompaniyalari uchun.

Manbalar

Havolalar 

  

Iqtisodiyot
Maxluqlar taʼtilda 4: Transformaniya

Maxluqlar taʼtilda 4: Transformaniya (; asl tarjimasi „Transylvania mehmonxonasi: Transformaniya“) 2022-yili ekranlarga chiqarilgan maxluqotlar haqidagi kompyuter-animatsion film boʻlib, Columbia Pictures va Sony Pictures Animation tomonidan ishlab chiqarilgan va Amazon Studios tomonidan tarqatilgandir. Maxluqlar taʼtilda franshizasining toʻrtinchi va oxirgi qismi boʻlgan bu film Maxluqlar taʼtilda 3: Dengiz chorlamoqda (2018) filmi davomidir. Film rejissorlari Jennifer Kluska va Derek Drymon, ssenariy mualliflari esa Amos Vernon, Nunzio Randazzo va Genndy Tartakovskydir. Filmda bosh qahramonlarga ovoz berganlar sirasiga Andy Samberg, Selena Gomez, Kathryn Hahn, Jim Gaffigan, Steve Buscemi, Molly Shannon, David Spade, Keegan-Michael Key, Brian Hull, Fran Drescher, Brad Abrell va Asher Blinkoff kirishadi.

Filmni dastlab AQSh kinoteatrlarida 2021-yilning 1-oktabridan namoyish etish rejalashtirilgan edi, biroq COVID-19 pandemiyasi tufayli Sony Pictures Releasing shirkati film premyerasini bekor qildi va filmni tarqatish huquqini Amazon Studiosga $100 million evaziga sotdi. Film 2022-yilning 14-yanvarida Amazon Prime Video platformasi orqali yoyinlandi.

Ovoz berganlar 
 Brian Hull — Dracula
 Selena Gomez — Mavis
 Andy Samberg — Johnny
 Asher Blinkoff — Dennis
 Brad Abrell — Frankenstein
 Kathryn Hahn — Ericka van Helsing
 Keegan-Michael Key — Murray
 Steve Buscemi — Wayne
 Jim Gaffigan — Abraham van Helsing
 Zoe Berri — Winnie
 David Spade — Griffin
 Genndy Tartakovsky — Blobby
 Molly Shannon — Wanda

Tanqid 
Rotten Tomatoes kinotanqid saytida Maxluqlar taʼtilda 4: Transformaniya haqida 74 ta maqola yigʻilib, ulardan 51 foizi (5.20/10) filmni ijobiy baholaydi.

Manbalar

Havolalar 
  
 

2022-yil filmlari
2022-yil animatsion filmlari
AQSh filmlari
AQSh animatsion filmlari
AQSh kompyuterli animatsion filmlari
2022-yil 3D filmlari
AQSh 3D filmlari
Columbia Pictures filmlari
Sony Pictures filmlari
Ingliz tilidagi filmlar
Hayvonlar haqidagi animatsion filmlar
COVID-19 pandemiyasi sababli premyerasi qoldirilgan filmlar
Sarguzasht filmlar
AQSh dahshatli filmlari
AQSh komediya filmlari
Braxmagupta

Braxmagupta (sanskritcha: ब्रह्मगुप्त;  598 —   668) hind matematigi va astronomi boʻlgan. Ujjayn shahrida joylashgan rasadxonaga rahbarlik qilgan. Vizantiya va islom mamlakatlarida astronomiya fani taraqqiy etishida ahamiyatli taʼsir oʻtkazgan. Ilk bor astronomik hisoblashlar uchun algebrik usullarni qoʻllagan. Matematikada musbat, manfiy va nol sonlari bilan arifmetik amallar bajarish qoidalarini kiritgan. Uning eng muhim asarlari qatoriga Brāhmasphuṭasiddhānta (628-yilda yozilgan) va Khaṇḍakhādyaka (; 665-yilda yozilgan) asarlari kiradi.

Asarlari 
 Brāhmasphuṭasiddhānta
 Khaṇḍakhādyaka
 Grahaṇārkajñāna

Manbalar

Oʻqish uchun

Havolalar 

 Brahmaguptaning Brahma-sphuta-siddhanta asari. Indian Institute of Astronomical and Sanskrit Research, 1966. (PDF)

Matematiklar
Astronomlar
598-yilda tugʻilganlar
668-yilda vafot etganlar
Braziliya portugal tili

Braziliya portugal tili (Português do Brasil,  yoki português brasileiro,  — eng koʻp soʻzlashadigan portugal tilidagi lahjalar toʻplami. Bu tilda Braziliyaning deyarli barcha 200 million aholisi so'zlashadi va hozirda boshqa mamlakatlarga hijrat qilgan ikki millionga yaqin braziliyalikdan iborat butun braziliyalik diaspora tomonidan keng tarqalgan.

Braziliya portugal tili, ayniqsa, fonologiya va prosodiyada, Portugaliya va portugal tilida so'zlashuvchi Afrika mamlakatlaridagi dialektlardan sezilarli darajada farq qiladi. Ushbu so'nggi mamlakatlarda til zamonaviy Evropa portugal tili bilan yaqinroq munosabatda bo'ladi, chunki qisman ularda Portugal mustamlakachilik hukmronligi Braziliyaga qaraganda yaqinda tugadi. Og'zaki navlar o'rtasidagi farqlarga qaramay, Braziliya portugal va Evropa portugal tillari rasmiy yozuvda bir oz farq qiladi (ko'p jihatdan Amerika va Britaniya inglizlari o'rtasidagi farqlarga o'xshash).

Til kodi 
pt portugal tilining ISO standarti bilan belgilangan til kodidir (qarang: ISO 639-1 va ISO 3166-1 alpha-2). Og'zaki yoki yozma Braziliya portugal tili uchun ISO kodi yo'q.

bzs ISO standarti tomonidan belgilangan Braziliya imo-ishora tilining til kodi (qarang ISO 639-3).

pt-BR Braziliya portugal tili uchun Internet standartlari bilan belgilangan til kodi.

Manbalar 

Portugal tili
Braziliya
EdisonFuture

EdisonFuture — 2020-yilda tashkil etilgan Kaliforniyaning Livermor shahrida joylashgan elektr pikap va furgonlar ishlab chiqarishni rejalashtirgan Amerika startap kompaniyasi. U Xitoyning SPI Energy kompaniyasiga tegishli.

Tarix 

2020-yilda Xitoyning SPI Energy kompaniyasi AQShdagi faoliyatini kengaytirishga, bundan tashqari mahalliy Phoenix Motorcars kompaniyasining toʻliq ulushiga egalik qilish bilan birgalikda, EdisonFuture startapini tashkil qilishga qaror qildi. 2021-yil yanvar oyida kompaniya birinchi rejalashtirilgan EdisonFuture avtomobillarining tashqi koʻrinishini ishlab chiqish topshirilgan Icona Design dizaynerlik byurosi bilan hamkorlikni boshladi.

2021-yil oktabr oyi oʻrtalarida EdisonFuture oʻzining birinchi avtomobili EF1 ning batafsil vizual tasvirlarini taqdim etdi. Modellar Toʻliq oʻlchamli 4 eshikli pikap EF1-T (old qatorda 3 ta va orqa qatorda 3ta oʻrindiq) va furgon EF1-V (oldi qatorda 3 ta oʻrindiq) koʻrinishida mavjud boʻlib, u 2022-yilning birinchi yarmida sotuvga chiqarilishi kutilmoqda. Startap hozircha avtomobilning toʻliq tavsifi va koʻrsatkichlarini taqdim etmadi.

Manbalar

Shuningdek q. 
Tesla
Rivian

Havolalar 

 

Avtomobillar
Avtomobilsozlik
Geoffrey Chaucer

Geoffrey Chaucer (;  1340-yillar – 1400-yil 25-oktyabr) – ingliz shoiri va yozuvchisi. „The Canterbury Tales“ („Canterbury hikoyalari“) asari bilan tanilgan. Chaucer Westminster abbatligidagi „Shoirlar burchagi“ deb nomlangan joyga dafn etilgan ilk yozuvchidir. U, shuningdek, faylasuf va astronom sifatida ham shuhrat qozonib, oʻn yashar oʻgʻli Lewis uchun „A Treatise on the Astrolabe“ („Usturlab haqida risola“) ilmiy asarini yozgan. Yozuvchilikdan tashqari, byurokrat, saroy amaldori, diplomat va parlament aʼzosi oʻlaroq faoliyat yuritgan.

Chaucerning boshqa mashhur asarlari qatoriga „The Book of the Duchess“, „The House of Fame“, „The Legend of Good Women“ va „Troilus and Criseyde“ kiradi.

Asarlari 
 The Book of the Duchess (1369)
 The Parliament of Fowls (1380)
 The House of Fame (1380)
 The Legend of Good Women
 Troylus and Cryseyde
 The Canterbury Tales (1386)
 The Book of the Lion  
 Romaunt of the Rose (tarjima)
 De Consolatione Philosophiae (tarjima)
 Treatise on the Astrolobe (tarjima)

Manbalar

Bibliografiya 
 
 Fruoco, Jonathan, ed. and transl. (2021). Le Livre de la Duchesse: oeuvres complètes (Tome I). Paris: Classiques Garnier, ISBN 978-2406119999.
 
 
 
 
 
 
 
 
 Fruoco, Jonathan (2020). Chaucer’s Polyphony. The Modern in Medieval Poetry. Berlin-Kalamazoo: Medieval Institute Publications, De Gruyter. .

Havolalar 

 Chaucer bibliografiyasi (inglizcha)
 Chaucer sahifasi – Harvard universiteti (inglizcha)

1343-yilda tugʻilganlar
1400-yilda vafot etganlar
Ingliz yozuvchilari
Ingliz shoirlari
Faylasuflar
Astronomlar
The Canterbury Tales

The Canterbury Tales (oʻrta inglizcha: Tales of Caunterbury; tarjimasi „Canterbury (Kenterberi) hikoyalari“) ingliz shoiri va yozuvchisi Geoffrey Chaucer qalamiga mansub 1387- va 1400-yillar oraligʻida yozilgan asardir. Asar toʻplam shaklida boʻlib, 24 ta hikoyadan iborat. Bundan, 22 tasi sheʼriy asar, qolgan 2 tasi esa nasriy novelladir.

Manbalar

Oʻqish uchun 
 
 
 
 
 
 
 
 Nicholls, Jonathan. "Review: Chaucer’s Narrators by David Lawton, " The Modern Language Review,2017.
 Pugh, Tison. "Gender, Vulgarity, and the Phantom Debates of Chaucer’s Merchantʼs Tale, " Studies in Philology, Vol. 114 Issue 3, 473-96, 2017.

Havolalar 

 Matnlar va tarjimalar (Harvard universiteti) 
 The Canterbury Tales loyihasi 

Ingliz tilidagi kitoblar
14-asr kitoblari
Uzum

Uzum tokning gʻujumlardan iborat mevasidir. Botanik jihatdan rezavor meva hisoblanadi.

Uzumni vino, murabbo, uzum sharbati, jele, uzum urugʻi ekstrakti, sirka va uzum urugʻi yogʻi kabilarni tayyorlashda ishlatish yoki quritib, mayiz hosil qilish mumkin. Uzum noklimakterik turdagi meva hisoblanadi.

Xom uzum tarkibida 81% suv, 18% uglevodlar, 1% protein va oz miqdorda yogʻ boʻladi.

Galereya

Yana qarang 
 Uzumchilik

Manbalar

Oʻqish uchun 
 Creasy, G. L. and L. L. Creasy (2009). Grapes (Crop Production Science in Horticulture). CABI. .

Havolalar
Shokolad

Shokolad kakao, shakar, sut va xushboʻy dorivorlar aralashmasidan qilinadigan aʼlo sifatli konfet yoki plitka shaklidagi shirinlikdir. Shokoladdan puding, tort, muzqaymoq, pasxa tuxumi va boshqa shu kabi desertlarda foydalaniladi. Shokolad umumjahon boʻylab Olmek, Maya va Atsteklar davridan beri mavjuddir.

Turlari 

Shokoladning uchta asosiy turi mavjud: oq shokolad, sutli shokolad va qora shokolad.

Oq shokoladning taʼmi boshqa ikki turga qaraganda ancha shirinroq boʻladi.

Sutli shokolad shirin, ammo oq shokoladchalik emas. Sutli shokolad tarkibida sut kukuni yoki quyultirilgan sut mavjud. Buyuk Britaniya va Irlandiyada sutli shokolad tarkibida kamida 20 % quruq kakao boʻlishi zarur; Yevropa Ittifoqining qolgan mamlakatlarida bu koʻrsatkich 25 % ni tashkil etadi.

Qora shokolad unchalik ham shirin boʻlmay, aksincha achchiq taʼmga ega boʻladi.

Xavfsizlik 
Shokoladni haddan oshiq koʻp miqdorda isteʼmol qilmasa, yeyish zarar qilmaydi. It va mushuk kabi ayrim hayvonlar shokoladni juda oz miqdorda isteʼmol qilishsa ham kasal boʻlib qolishadi. Qandli diabet bilan ogʻrigan kishilar uchun ham shokolad isteʼmol qilish kasal boʻlib qolishlariga sabab boʻlishi mumkin. Qora shokolad tarkibida qon bosimini pasaytiruvchi hamda kasalliklarga qarshi kurashuvchi moddalar mavjud. Kichik miqdordagi qora shokolad tarkibidagi polifenollar tufayli yurak xastaliklari xavfini kamaytirishi aniqlangan.

Manbalar

Oʻqish uchun 
 
 
 Norton, Marcy. Sacred Gifts, Profane Pleasures: A History of Tobacco and Chocolate in the Atlantic World (Cornell UP, 2008)
 
 Rosenblum, Mort (2006). Chocolate: A Bittersweet Saga of Dark and Light. North Point Press. 
 Ryan, Órla (2011). Chocolate Nations: Living and Dying for Cocoa in West Africa. Zed Books. 
 
 Young, Allen M. (2007). The Chocolate Tree: A Natural History of Cacao (Rev. and expanded ed.). University Press of Florida.

Havolalar 

 „Shokolad va choy“  

 
Desertlar
Pazandalik